ריצ'רד מת'סון

ריצ'רד ברטון מת'סון (באנגלית: Richard Burton Matheson;‏ 20 בפברואר 1926 – 23 ביוני 2013) היה סופר אמריקאי ותסריטאי, בעיקר בפנטזיה, ספרות אימה, ומדע בדיוני. ידוע בעיקר כמחבר אני אגדה שעובד למסך הגדול מספר פעמים. מת'סון גם כתב כמה פרקים לסדרת הטלוויזיה אזור הדמדומים של רוד סרלינג (אנ'). מאוחר יותר הוא התאים את הסיפור הקצר שלו "דו-קרב" מ-1971 כתסריט שהיה לסרטו הראשון באורך מלא של סטיבן ספילברג הצעיר - "דואל" (אנ') ('דו-קרב' באנגלית). מת'סון נולד באלנדייל (אנ') ניו ג'רזי, בן למהגרים נורווגים. הוא גדל בברוקלין וסיים את לימודיו בתיכון טכני ברוקלין בשנת 1943. לאחר מכן הוא נכנס לצבא ושירת במלחמת העולם השנייה כחייל חי"ר. בשנת 1949 הוא קיבל את התואר הראשון שלו בעיתונות מאוניברסיטת מיזורי ועבר לקליפורניה בשנת 1951. הוא התחתן עם רות אן וודסון ב-1 ביולי 1952 ויש לו ארבעה ילדים, שלושה מהם (כריס, ריצ'רד כריסטיאן, ואלי מת'סון) פנו אף הם לספרות ותסריטאות. הסיפור הקצר הראשון של מת'סון היה "ילוד גבר ואישה" (אנ') במגזין לפנטזיה ומדע בדיוני, בקיץ 1950. זהו סיפור על ילד מפלצתי הכבול על ידי הוריו במרתף, מסופר כיומנו של היצור בניב של אנגלית לא תקני. מאוחר יותר באותה שנה הוא פרסם סיפורים במגזין החודשי החדש גלקסי. בין 1950 ל-1971, הוא כתב עשרות סיפורים, הממזגים לעיתים קרובות אלמנטים של הז'אנרים המדע הבדיוני, האימה והפנטזיה. הוא היה חבר ב"קבוצת כתיבה דרום קליפורניה" בשנות ה-1950 וה-1960, קבוצה שכללה את צ'ארלס בומונט (אנ'), ויליאם נולאן (אנ'), ריי ברדבורי, ג'רי סול (אנ'), ג'ורג' קלייטון ג'ונסון (אנ') ואחרים. הוא כתב 14 פרקים לסדרת הטלוויזיה האמריקנית "אזור הדמדומים", ולכולם הוסיף גם את נאומי הפתיחה והסגירה של כל פרק שנאמרו על ידי יוצר הסדרה רוד סרלינג. הוא עיבד לתסריטים יצירות של אדגר אלן פו עבור רוג'ר קורמן. הוא גם כתב מספר תסריטים לסדרה "איש חוק" של האחים וורנר בין השנים 1958 ו-1962. הוא כתב את פרק של מסע בין כוכבים "אויב שבפנים" (אנ'). בשנת 1973, זכה מת'סון בפרס אדגר על תסריטו "The Night Stalker". הרומן הראשון של מת'סון, Someone Is Bleeding, יצא לאור על ידי ליון בוקס בשנת 1953. בין סיפוריו המוקדמים נמצא את "האיש המתכווץ" (אנ') (מ-1956. עובד לסרט בשם "האיש המתכווץ הלא ייאמן" (אנ') שנה מאוחר יותר) וסיפור מדע בדיוני ערפדי, "אני אגדה" (אנ'), (מ-1954, עובד מספר פעמים לסרטים: "האיש האחרון על פני כדור הארץ" (אנ') בשנת 1964, "איש האומגה" בשנת 1971, ו"אני אגדה" בשנת 2007). רומנים נוספים של מת'סון הפכו לסרטים בולטים ובהם Bid Time Return מ-1975 שעובד ב-1980 ל"היכן שהוא בזמן". מת'סון קיבל את "פרס עולם הפנטזיה" (אנ') ב-1984 וזכה בפרס על שם ברם סטוקר מטעם איגוד סופרי האימה (אנ') ב-1991. הוא נכנס ל"היכל התהילה של המדע הבדיוני" ב-2010. הוא זכה פעמיים בפרסים בכנס הפנטזיה העולמי (אנ'). ב-1975 על סיפורו Bid Time Return כנובלה הטובה ביותר, וב-1989 על אסופת הסיפורים הטובה ביותר. ב-23 ביוני 2013 נפטר. אני האגדה, הוצאת ינשוף, 2007, תרגום בידי יעל ענבר ילוד גבר ואשה (Born of Man and Woman) בתוך מבחר הסיפורת הבדיונית בעריכת רוברט סילברברג, בתרגום עמנואל לוטם, הוצאת עם עובד, 1981 מה חלומות נראה, הוצאת גל. I Am Legend (1954) The Shrinking Man (1956) A Stir of Echoes (1958) The Beardless Warriors (1960) Hell House (1971) Bid Time Return (1975) What Dreams May Come (1978) Born of Man and Woman (1950) Blood Son (1950) Button, Button (1970) מדיה וקבצים בנושא ריצ'רד מת'סון בוויקישיתוף ריצ'רד מת'סון, ברשת החברתית Goodreads Richard Matheson - Summary Bibliography באתר isfdb Richard Matheson באתר tabula-rasa Richard Matheson באתר imdb ראיון עם Richard Matheson בארכיב הטלוויזיה האמריקאית סוכנויות הידיעות, מת הסופר ריצ'רד מתיסון ("אני אגדה"), באתר ynet, 25 ביוני 2013 ריצ'רד מת'סון, באתר "Find a Grave" (באנגלית) אלי אשד, "האיש שיצר את הזומבים" באתר "יקום תרבות" כתבי ריצ'רד מת'סון בפרויקט גוטנברג (באנגלית) ריצ'רד מתסון (1926-2013), דף שער בספרייה הלאומית New Jersey Q & A: Richard Matheson; An Influential Writer Returns to Fantasy בניו יורק טיימס (באנגלית) Richard Matheson - Summary Bibliography באתר isfdb Southern California Sorcerers מת'סון באתר isfdb